Diari Oficial de la Generalitat Valenciana


Sumari del DOGV 9792, del 20-02-2024 (2024/1334)

RESOLUCIÓ de 8 de febrer de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del conveni subscrit entre la Generalitat, a través de la Vicepresidència Primera i Conselleria de Cultura i Esport, i la Universitat Politècnica de València, per al funcionament de la Càtedra d'Estudis Esportius en la UPV.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9792

Data del DOGV
:   20-02-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1334


Data del document
:   08-02-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * Vicepresidència Primera i Conselleria de Cultura i Esport

RESOLUCIÓ de 8 de febrer de 2024, de la sotssecretària de la Vicepresidència Primera i Conselleria de Cultura i Esport, per la qual es disposa la publicació del conveni subscrit entre la Generalitat, a través de la Vicepresidència Primera i Conselleria de Cultura i Esport, i la Universitat Politècnica de València, per al funcionament de la Càtedra d'Estudis Esportius en la UPV. [2024/1334]  
  
  
La Generalitat, a través de la Vicepresidència Primera i Conselleria de Cultura i Esport i la Universitat Politècnica de València han subscrit, amb data 23 d'octubre de 2023, després de la tramitació reglamentària prèvia, un conveni per al funcionament de la Càtedra d'Estudis Esportius en la UPV.  
En compliment del que s'estableix en la clàusula catorze de l'esmentat conveni, que ha quedat inscrit en el Registre de Convenis de la Generalitat amb el número 0058/2024, es publica en el Diari Oficial de la Generalitat Valenciana, i figura com a annex a aquesta resolució.  
  
  
València, 8 de febrer de 2024. La sotssecretària de la Vicepresidència Primera i Conselleria de Cultura i Esport: María Eugenia Vives Arlandis.  
  
  
Conveni de col·laboració entre la Generalitat, a través de la Vicepresidència primera i Conselleria de Cultura i Esport, i la Universitat Politècnica de València per al funcionament de la Càtedra d'Estudis Esportius en la Upv  
  
València, 20 d'octubre de 2023  
  
Intervinents  
D'una part, Vicente José Barrera Simó, vicepresident primer i conseller de Cultura i Esport, en nom i representació de la Generalitat, en virtut del nomenament efectuat per mitjà del Decret 11/2023, de 19 de juliol, del president de la Generalitat, pel qual es nomena la persona titular de la Vicepresidència primera i Conselleria de Cultura i Esport, i que actua en virtut de les facultats conferides per l'article 3 del Decret 10/2023, de 19 de juliol, del president de la Generalitat, pel qual es determinen el nombre i la denominació de les conselleries, i les seues atribucions, i per l'article 6.3 del Decret 176/2014, de 10 d'octubre, pel qual es regulen els convenis que subscriga la Generalitat i el registre d'aquests, i que està autoritzat especialment per a la subscripció d'aquest conveni per l'Acord del Consell de 19 de setembre de 2023.  
  
I d'una altra, José Esteban Capilla Romá, rector de la Universitat Politècnica de València (UPV), en nom i representació d'aquesta, que fa ús de les competències que a aquest efecte li reconeix la Llei orgànica 6/2001, de 21 de desembre, d'universitats; l'article 53-d dels estatuts d'aquesta universitat, aprovats pel Decret 182/2011, de 25 de novembre, del Consell, pel qual s'aproven els Estatuts de la Universitat Politècnica de València, i el Decret 74/2021, de 28 de maig, del Consell, pel qual es nomena rector de la Universitat Politècnica de València.  
  
Les parts es reconeixen prou capacitat per a subscriure el present conveni, i en virtut d'això  
  
Manifesten  
1. Que ambdues entitats tenen objectius i interessos en el camp formatiu, educatiu, de promoció cultural i esportiu i, d'acord amb l'article 54 de la Llei 2/2011, de març de la Generalitat, de l'esport i l'actividad fisica de la Comunitat Valenciana, promouran i impulsaran la investigació en ciències de l'esport i l'activitat física.  
2. Que la Generalitat té competències exclusives en matèria esportiva i que és la Vicepresidència Primera i Conselleria de Cultura i Esport la que té aquestes competències assignades, segons es preveu en el Decret 10/2023, de 19 de juliol, del president de la Generalitat. Així mateix, constitueix interés prioritari la realització d'accions i la posada en marxa de projectes destinats a estudis esportius des dels àmbits socials, econòmics i tecnològics.  
3. Que la Universitat Politècnica de València (UPV) està interessada en col·laborar amb la Vicepresidència Primera i Conselleria de Cultura i Esport en el desenvolupament d'aquest tipus d'iniciatives, amb la realització de programes formatius, culturals i d'extensió universitària, així com d'activitats de consultoria i d'assistència que puguen tindre rellevància per al desenvolupament de l'esport a la Comunitat Valenciana.  
4. La Llei 38/2003, de 17 de novembre, general de subvencions, en l'article 22.2, disposa que es podran concedir de forma directa les subvencions previstes nominativament en els pressupostos i d'acord amb l'article 168.1.A de la Llei 1/2015, de 6 de febrer, d'hisenda pública, del sector públic instrumental i de subvencions.  
5. La Llei 9/2022, de 30 de desembre, de pressupostos de la Generalitat per a l'exercici 2023, aprova els pressupostos de la Generalitat per a 2023. En aquests pressupostos hi ha una línia nominativa S8559000 per un import de 50.000 euros, denominada Càtedra d'Estudis Esportius en la UPV, la finalitat de la qual és col·laborar amb la Universitat Politècnica de València en el funcionament d'una càtedra per al desenvolupament del coneixement, la investigació i la innovació en temes esportius. Aquesta línia nominativa s'integra en el Pla estratègic de subvencions 2020-2023 de la Conselleria d'Educació Cultura i Esport.  
  
En conseqüència, per a regular aquesta col·laboració, les institucions signants subscriuen el present conveni que se subjectarà a les següents:  
  
Clàusules  
  
Primera. Objecte del conveni  
És objecte del present conveni establir les bases reguladores i concedir una subvenció que determina la col·laboració entre la Universitat Politècnica de València i la Vicepresidència Primera i Conselleria de Cultura i Esport per al funcionament d'una càtedra per al desenvolupament del coneixement, la investigació i la innovació en temes esportius en què es desenvoluparan els continguts i objectius acadèmics de la càtedra d'Estudis Esportius a la Universitat Politècnica de València.  
  
  
Segona. Justificació legal de la concessió de la subvenció  
La subvenció regulada en aquest conveni té caràcter únic, derivat de les singulars característiques de l'entitat beneficiària i es fonamenta la seua concessió en els articles 3.7 i 54 de la Llei 2/2011.  
D'acord amb allò que estableix l'article 11.4.a del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, aquesta subvenció nominativa té caràcter de concessió directa emparada en el supòsit legal previst en l'article 168.1.a) de la Llei 1/2015, de 6 de febrer, d'hisenda pública, del sector públic instrumental i de subvencions, i en l'article 22.2.a de la Llei 38/2003, de 17 de novembre, general de subvencions, per estar prevista nominalment en la Llei de Pressupostos de la Generalitat per a 2023.  
  
Tercera. Actuacions a desenvolupar  
En compliment d'aquest conveni es desenvoluparan activitats formatives, culturals, d'investigació i d'extensió universitària orientades cap al coneixement i la difusió permanent en relació a l'esport a la Comunitat Valenciana.  
Amb caràcter prioritari les actuacions que es desenvoluparan seran les següents:  
- Establir sistemes de recollida de dades, anàlisi i l'elaboració d'estudis i informes de la situació de l'esport de la Comunitat Valenciana sobre participació esportiva, material esportiu, infraestructures i altres aspectes d'índole econòmica, social, de salut, turística i empresarial, tenint en compte la perspectiva de gènere i els col·lectius desfavorits mitjançant el desenvolupament d'un observatori d'esport, universitat i societat.  
- Realitzar una convocatòria d'ajudes a projectes d'investigació sobre aspectes relacionats amb l'objecte d'aquest conveni.  
- Establir i lliurar premis per a iniciatives, programes i treballs de fi de màster (TFM) i dotar beques per a tesis doctorals, sempre que tinguen com a temàtica investigacions o projectes sobre aspectes relacionats amb l'objecte d'aquest conveni.  
- Organitzar seminaris, congressos i cursos sobre esport amb una finalitat divulgativa i formativa sobre aspectes relacionats amb l'objecte d'aquest conveni.  
- Realització d'activitats promocionals, formatives i esportives en les instal·lacions i mitjans disponibles de la Universitat Politècnica de València i de la Vicepresidència Primera i Conselleria de Cultura i Esport, organitzades en el marc d'aquest conveni, amb especial atenció en aquelles activitats catalogades com a béns d'interés cultural.  
  
- Publicacions d'àmbit esportiu, disseny i elaboració de materials divulgatius.  
  
Quarta. Obligacions de la Universitat Politècnica de València  
1. La Universitat Politècnica de València, a través del Vicerectorat d'Alumnat, Cultura i Esport, es compromet, dins el marc general d'assessorament acadèmic i científic integral per a la posada en marxa dels continguts i objectius acadèmics perseguits per la càtedra d'Estudis Esportius, a desenvolupar el programa de les activitats indicades en la clàusula anterior.  
Els estudis, informes, activitats formatives i la resta de les actuacions descrites en la clàusula anterior seran desenvolupades dins de l'àmbit de la càtedra, faran esment a la participació tant de la Universitat Politècnica de València com de la Generalitat Valenciana i es consideraran titularitat d'ambdues.  
2. La Universitat Politècnica de València haurà de presentar una memòria de les actuacions realitzades amb la justificació de les despeses ocasionades que acredite el compliment de l'objecte d'aquest conveni.  
3. La Universitat Politècnica de València haurà de fer-se càrrec dels mitjans humans i materials que calguen per al compliment de les actuacions objecte d'aquest conveni i establirà la seu de la Càtedra d'Estudis Esportius a l'Edifici 7C de la Universitat Politècnica de València.  
  
4. La Universitat Politècnica de València haurà de conservar i custodiar proves acreditatives de l'efectiva realització de les activitats objecte d'aquesta subvenció, com per exemple vídeos, fotografies o altres mitjans de prova en format electrònic, així com llistes de participants i publicitat en la seua web o en mitjans de comunicació, que haurà de posar a disposició de la Direcció General d'Esport en cas de ser requerides.  
5. La Universitat Politècnica de València haurà d'adoptar totes les mesures necessàries per a previndre qualsevol situació en la qual la imparcialitat i l'objectivitat en l'execució de l'acció puguen veure's compromeses per raons d'interés econòmic, afinitats polítiques, vincles familiars o afectius, o qualsevol altre interés compartit (conflicte d'interessos).  
La Universitat haurà de comunicar oficialment a la Direcció General d'Esport, sense demora, tota situació constitutiva d'un conflicte d'interessos o susceptible de conduir a un conflicte d'interessos i prendre immediatament totes les mesures necessàries per a corregir aquesta situació. L'incompliment d'aquesta obligació pot suposar infracció a l'ordenament jurídic vigent.  
6. A més, s'hauran de complir les obligacions previstes en els articles 13, 14 i 31.3 de la Llei 38/2003, general de subvencions i en l'article 48 de la Llei 40/2015, de règim jurídic del sector públic.  
  
Cinquena. Transparència, subministrament d'informació i dades obertes.  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les següents obligacions:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, previ requeriment, tota la informació que siga necessària per al compliment per aquesta de les obligacions previstes en la llei de transparència, en el termini de 15 dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'administració de la Generalitat, sempre que siga possible, com a conjunt de dades obertes.  
  
Sisena. Obligacions de la Vicepresidència Primera i Conselleria de Cultura i Esport  
La Vicepresidència Primera i Conselleria de Cultura i Esport es compromet a col·laborar econòmicament amb la Universitat Politècnica de València en les despeses ocasionades per les actuacions necessàries per al funcionament de la càtedra d'Estudis Esportius. Només podran subvencionar-se despeses de funcionament ocasionades pel desenvolupament de les actuacions indicades en la clàusula tercera. A aquest efecte, s'abonarà la subvenció nominativa prevista de 50.000 euros a càrrec de l'aplicació pressupostària 56.95.41.793.39, capítol IV, línia S8559000, dels pressupostos de la Generalitat per a l'any 2023, d'acord amb allò que s'estableix en la Llei 38/2003, de 17 de novembre, general de subvencions, en el seu article 22.2, apartat a, i en l'article 168.1.A de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Aquesta quantitat, així com l'aplicació i execució del conveni, no suposa un increment de la despesa, aprovada per la Llei 9/2022, de 30 de desembre, de pressupostos de la Generalitat per a l'exercici 2023.  
Aquest conveni compleix els requisits establits en l'article 48 de la Llei 40/2015, de règim jurídic del sector públic.  
La Vicepresidència Primera i Conselleria de Cultura i Esport donarà publicitat al conveni, d'acord amb el que estableix l'article 12 del Decret 105/2017, de 28 de juliol, del Consell.  
Aquesta línia de subvenció s'ajusta als objectius d'estabilitat als quals fa referència l'article 27 de la Llei 1/2015, de 6 de febrer, de la Generalitat, d'hisenda pública, i forma part de l'objectiu estratègic 4 de la Direcció General d'Esport del Pla estratègic de subvencions 2020-2023 de la Conselleria d'Educació, Cultura i Esport.  
  
  
Setena. Comissió mixta de seguiment i control  
Per a l'adequada planificació, execució i avaluació de les actuacions objecte del present conveni es constituirà una comissió mixta, formada per 4 membres de cada una de les entitats signants del conveni, designats per cada una d'aquestes, de conformitat amb l'article 54 de la Llei orgànica, de 22 de març, per a la igualtat efectiva de dones i homes.  
  
Aquesta comissió mixta tindrà les funcions següents:  
1. Supervisar l'execució del conveni, així com adoptar les decisions i dictar les instruccions necessàries a fi d'assegurar la correcta realització de les activitats convingudes, incloent-hi a aquest efecte la solució, en primera instància, de les controvèrsies d'interpretació i compliment que puguen plantejar-se respecte d'aquest conveni.  
2. Fer el seguiment del desenvolupament de les activitats de la Càtedra.  
3. Afavorir en tot moment la comunicació general entre les parts i resoldre tot el que siga possible de manera immediata o demanant, en cas contrari, la intervenció dels responsables adequats.  
4. Aprovar el programa anual de la Càtedra, amb detall de les activitats a realitzar, a proposta del responsable de la càtedra, nomenat pel rector de la Universitat Politècnica de València a proposta de la comissió. Aquest programa inclourà una memòria econòmica en la qual es quantificaran totes les despeses amb detall.  
5. Designar la Subcomissió Tècnica per a la direcció i seguiment del programa «Observatori Valencià de l'Esport». Dins de la Subcomissió Tècnica es designarà una Direcció i un Comité tècnic i científic, amb membres i composició paritària respecte a gènere.  
6. Realitzar el seguiment de les activitats acadèmiques.  
7. Realitzar l'avaluació de les activitats exercides respecte a l'execució i liquidació del conveni.  
8. Aprovar la memòria anual de la càtedra, a proposta del responsable de la càtedra.  
9. Regular la confidencialitat i la publicació de resultats.  
La comissió mixta remetrà còpia de les actes, acords i informes que emeta en el desenvolupament i execució de les seues funcions a la Direcció General d'Esport de la Generalitat.  
  
Huitena. Pagament i justificació  
Quan es firme aquest conveni es tramitarà un pagament del 30 % del total de la subvenció, com a finançament necessari per a dur a terme les actuacions inherents a aquesta subvenció, de conformitat amb l'article 171 de la Llei 1/2015, d'hisenda pública, del sector públic instrumental i de subvencions. De conformitat amb l'article 171.5.g de la llei esmentada, per a aquest conveni no s'exigeixen garanties dels fons anticipats.  
La resta de la subvenció s'abonarà una vegada justificada la totalitat de la subvenció.  
La forma de pagament serà per transferència bancària de la Generalitat.  
El termini de presentació de la justificació conclourà el dia 4 de desembre de 2023 i es presentarà per mitjans electrònics, preferiblement a través de l'adreça d'internet http://www.gva.es/va/inicio/procedimientos'id\_proc=19332.  
La documentació justificativa de la subvenció que haurà de presentar la Universitat Politècnica de València revestirà la forma de compte justificatiu simplificat i acreditarà la deguda aplicació dels fons rebuts a la finalitat de l'ajuda. Aquesta documentació justificativa, d'acord amb el que disposa l'article 75.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, haurà de contindre la informació següent:  
  
a) Memòria d'actuacions que s'indica en la clàusula quarta.  
b) Relació classificada de les despeses ocasionades, amb identificació del creditor i del document, el seu import i la data d'emissió. Es farà constar que els justificants es troben depositats en el domicili de la Universitat Politècnica de València a disposició de les comprovacions oportunes.  
c) Relació detallada d'altres ingressos o subvencions que hagen finançat l'activitat objecte de la subvenció, amb indicació de l'import i la seua procedència.  
La subvenció objecte del present conveni serà compatible amb altres subvencions, ajudes, ingressos o recursos obtinguts per a la mateixa finalitat, procedents de qualsevol de les administracions o ens públics o privats, nacionals, de la Unió Europea o d'organismes internacionals, sempre que la suma de tots no supere el cost total de l'activitat.  
  
Novena. Pla de control  
Aquesta subvenció estarà sotmesa a les actuacions incloses al pla de control de 2023 regulat per la Resolució de 23 de març de 2023, del director general d'Esport, per la qual s'aprova el pla de control material de les subvencions que concedisca la Direcció General d'Esport en l'àmbit del programa pressupostari 457.10 «Foment de l'activitat esportiva» en 2023, d'acord amb l'article 169 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
Així mateix, en la aplicació del pla de control als expedients seleccionats en aquest, addicionalment es realitzarà el control material de l'efectiva realització de les activitats objecte de subvenció, mitjançant comprovacions in situ si es considera procedent, o bé mitjançant altres procediments, com ara vídeos, fotografies o altres proves en format electrònic, així com la comprovació de llistes de participants i el seguiment de la publicitat en la seua web o en els mitjans de comunicació, per tal de garantir l'adequada realització de l'activitat subvencionada.  
  
  
Desena. Eficàcia i vigència del conveni  
Aquest conveni tindrà vigència des de la data de la seua signatura i estendrà els seus efectes des de l'1 de gener i tindrà vigència fins al 31 de desembre de 2023.  
  
Onzena. Clàusula de resolució i modificació  
El present conveni podrà ser resolt per acord de les parts que el subscriuen.  
A més, seran causes de resolució:  
- L'incompliment dels compromisos adquirits en aquest, segons l'article 51 c) de la Llei 40/2015, de règim jurídic del sector públic.  
  
- L'extinció del termini de vigència, segons disposa la clàusula novena.  
- La decisió judicial declaratòria de la nul·litat del conveni.  
En tot cas, s'aplicarà el règim de reintegrament previst en la Llei General de Subvencions i en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
En cas de resolució del conveni, respecte a les actuacions que estiguen en curs d'execució, les parts, a proposta de la comissió de seguiment prevista en la clàusula setena, podran acordar la continuació i finalització de les activitats ja iniciades que consideren oportunes, de conformitat amb l'article 52.3 de la Llei 40/2015.  
En cas d'incompliment de l'obligació de justificar la subvenció o en cas de justificació insuficient, la comissió mixta de seguiment i control acordarà les conseqüències que siguen aplicables, de conformitat amb la Llei 38/2003, general de subvencions, i la Llei 1/2015, de la Generalitat, d'hisenda pública, del sector públic instrumental i de subvencions.  
  
La possible modificació del contingut del conveni requerirà acord unànime de les persones signants, de conformitat amb l'article 49.g de la Llei 40/2015.  
  
Dotzena. Protecció de dades personals  
1. La gestió de la subvenció nominativa i de la signatura i seguiment d'aquest conveni mitjançant el qual s'instrumenta aquella, comporta el tractament de dades de caràcter personal, per la qual cosa resulten d'aplicació les mesures i garanties regulades en la normativa en matèria de protecció de dades, especialment el Reglament (UE) 2016/679 del Parlament Europeu i del Consell, de 27 d'abril de 2016, relatiu a la protecció de les persones físiques pel que fa al tractament de dades personals i a la lliure circulació d'aquestes dades (RGPD), i la Llei orgànica 3/2018, de 5 de desembre, de Protecció de dades personals i garantia dels drets digitals.  
2. En compliment del que es disposa en l'article 13 del RGPD, la informació en matèria de protecció de dades és la següent:  
a) Responsable del tractament: Vicepresidència Primera i Conselleria de Cultura i Esport. Plaça de Nules, 2. CP: 46330 València.  
b) Delegació de Protecció de Dades de la Generalitat. Passeig de l'Albereda, 16. CP: 46378 València. Correu electrònic: syc@yaj.fm  
c) Finalitat del tractament: gestionar la concessió, control i justificació de la subvenció.  
d) Les bases de legitimació general aplicables al tractament de dades són les previstes en l'art. 6.1 c) i e) del RGPD (l'interés públic i l'obligació legal) en relació amb les normes específiques que regulen aquest procediment.  
e) Quan la persona sol·licitant o el seu representant legal aporten dades de caràcter personal de terceres persones en el procediment administratiu, especialment en la fase de justificació de la subvenció, tindran l'obligació d'informar-los, en els termes que s'estableixen en la present clàusula.  
f) Persones destinatàries de les dades: No està prevista la comunicació de dades de caràcter personal.  
g) Les dades no seran objecte de transferències internacionals.  
h) El responsable podrà efectuar, en l'exercici de les seues competències, les verificacions necessàries per a comprovar l'exactitud de les dades declarades per la persona interessada i que obren en poder de les Administracions Públiques.  
i) De conformitat amb l'article 13.2 del RGPD, totes les dades personals sol·licitades a través dels formularis i documentació vinculada són necessàries per a poder tramitar la subvenció en les distintes fases del procediment. La falta de comunicació d'aquestes dades a la conselleria comportarà les conseqüències previstes per l'ordenament jurídic.  
  
j) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i seran suprimides d'acord amb el que es preveu en la normativa d'arxius i documentació.  
k) La persona interessada té dret a sol·licitar del responsable del tractament l'accés, rectificació i supressió de les seues dades de caràcter personal, així com la limitació o oposició al seu tractament i a no ser objecte de decisions individuals automatitzades, de manera presencial o telemàtica, de conformitat amb el que es preveu en el següent enllaç: http://www.gva.es/va/proc19970   
l) A banda de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant el/la delegat/a de protecció de dades de manera presencial o telemàtica de conformitat amb el que es preveu en el següent enllaç: http://www.gva.es/va/proc22094. Tot això, sense perjudici de la possibilitat de reclamar davant l'Agència Espanyola de Protecció de Dades.  
3. Pel que fa a la signatura i seguiment del conveni, tant la conselleria com la universitat són responsables del tractament que facen de les dades de les persones signants i interlocutores i dels membres de la comissió mixta de seguiment i control. El text del conveni, amb els dades de les persones signants, serà remés al Registre de Convenis de la Generalitat i publicat en el Portal de Transparència de la Generalitat.  
  
  
Tretzena. Comunicació a la Comissió Europea  
L'ajuda concedida no necessita ser notificada a la Unió Europea per no reunir els requisits de l'apartat 1 de l'article 107 del TFUE, segons disposa el Decret 128/2017, de 29 de setembre, del Consell, ja que aquesta no suposa cap avantatge econòmic, atés que l'entitat a què va dirigida la subvenció no desenvolupa en aquest conveni activitats econòmiques en què s'oferisquen al mercat béns i serveis, per la qual cosa no existeix possibilitat de falsejament de la competència.  
  
Catorzena. Normativa  
En tot allò que no preveu el present conveni serà aplicable el que disposa la Llei 38/2003, de 17 de novembre, general de subvencions i el seu Reglament de desenvolupament, aprovat pel Reial decret 887/2006; la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; així com el Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre.  
Aquest conveni, que conté les bases reguladores de l'ajuda que es concedeix, es publicarà en el Diari Oficial de la Generalitat Valenciana, segons disposa l'article 9.3 de la Llei 38/2003, de 17 de novembre, general de subvencions.  
  
Quinzena. Naturalesa jurídica i qüestions litigioses  
El present conveni de col·laboració té caràcter administratiu i es regirà pel que estableix la normativa general i, concretament, s'ajustarà al que disposa la Llei 40/2015, d'1 d'octubre, de règim jurídic del sector públic.  
Les possibles qüestions litigioses o controvèrsies per l'aplicació, interpretació, modificació, efectes i resolució del present conveni hauran de resoldre's per mutu acord entre les parts a través de la comissió de seguiment prevista en la clàusula setena.  
En cas de no arribar a un acord, les possibles controvèrsies les haurà de resoldre, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa, el Tribunal Superior de Justícia de la Comunitat Valenciana.  
  
I, en prova de conformitat de tot el que s'ha dit, signen aquest conveni a València, 20 d'octubre de 2023  
  
El vicepresident primer i conseller de Cultura i Esport:  
Vicente José Barrera Simó  
  
El rector de la Universitat Politècnica de València  
José Esteban Capilla Romá